આપની ઇન્કમ ટેક્સ ડિપાર્ટમેન્ટ સંબંધિત કોઇ પણ મુશ્કેલી લઇને આપ ફરિયાદ નોંધાવી શકો છો. આ ફરિયાદ આવકવેરા લોકપાલ સમક્ષ નોંધાવવાની હોય છે. દેશમાં કુલ 12 સ્થાનોએ આવકવેરા લોકપાલ કાર્યરત છે. આપ આપના નજીકના કેન્દ્ર પર જઇને ફરિયાદ કરી શકો છો. જે સ્થળોએ આવકવેરા લોકપાલ બેસે છે તેમાં નવી દિલ્હી, ચેન્નાઇ, કાનપુર, ચંદીગઢ, મુંબઇ, પુના, કોચ્ચિ, ભોપાલ, કોલકત્તા, હૈદરાબાદ, બેંગલોર અને અમદાવાદનો સમાવેશ થાય છે.